**Informatīvais ziņojums**

**„Par valsts pamatbudžeta programmas 96.00.00. „Latvijas prezidentūras Eiropas Savienības Padomē nodrošināšana 2015.gadā” izpildi”**

2015.gada 30.jūnija Ministru kabineta sēdē tika izskatīts informatīvais ziņojums "Par Latvija prezidentūras Eiropas Savienības Padomē rezultātiem". Saskaņā ar Ministru kabineta sēdes protokollēmuma Nr.30, 74.§ (TA-1358) 3.punktā doto uzdevumu visām ministrijām, Valsts kancelejai, VSIA "Latvijas Radio", VSIA "Latvijas Televīzija", Prokuratūrai un Sabiedrības integrācijas fondam līdz 2015.gada 15.augustam bija jāiesniedz Ārlietu ministrijai (Latvijas prezidentūras Eiropas Savienības Padomē sekretariātam) informāciju par pamatbudžeta programmā 96.00.00. „Latvijas prezidentūras Eiropas Savienības Padomē nodrošināšana 2015.gadā” Latvijas prezidentūras Eiropas Savienības Padomē nodrošināšanai izlietoto finansējumu un plānoto indikatīvo līdzekļu atlikumu. Ārlietu ministrija (Latvijas prezidentūras Eiropas Savienības Padomē sekretariāts) ir saņēmusi minēto informāciju un sadarbībā ar Finanšu ministriju ir to apkopojusi:

|  |  |  |
| --- | --- | --- |
| Ministrijas, Valsts kancelejai, VSIA "Latvijas Radio", VSIA "Latvijas Televīzija", Prokuratūrai un Sabiedrības integrācijas fondam | Piešķirtā finansējuma plānotais izlietojums *euro* | Plānotais indikatīvo līdzekļu atlikums *euro* |
| *Aizsardzības ministrija* | 585 550 | 57 555 |
| *Ārlietu ministrija* | 13 689 937 | 2 768 130 |
| *LPESPS (centralizētie pasākumi)* | 9 359 395 | 6 165 206 |
| *Latvijas institūts* | 145 977 | 0 |
| *Ekonomikas ministrija* | 1 414 666 | 853 652 |
| *Finanšu ministrija* | 2 011 015 | 200 000 |
| *Iekšlietu ministrija* | 4 282 332 | 1 550 922 |
| *Izglītības ministrija* | 539 706 | 156 236 |
| *Kultūras ministrija* | 1 582 014 | 203 067 |
| *Labklājības ministrija* | 735 567 | 191 206 |
| *Satiksmes ministrija* | 899 051 | 308 322 |
| *Tieslietu ministrija* | 1 498 265 | 248 447 |
| *Veselības ministrija* | 771 922 | 235 768 |
| *Vides aizsardzības un reģionālās attīstības ministrija* | 1 982 757 | 372 063 |
| *Zemkopības ministrija* | 1 747 555 | 351 867 |
| *Prokuratūra* | 66 488 | 0 |
| *Radio un TV* | 417 920 | 0 |
| *Valsts kanceleja / Valsts administrācijas skola* | 697 507 | 17 942 |
| *Sabiedrības integrācijas fonds* | 200 646 | 16 471 |
| *LPESPS* | 1 506 669 | 110 000 |

Tādejādi kopējais pamatbudžeta programmā 96.00.00. plānotais indikatīvais līdzekļu atlikums ir 13 806 854 *euro*. 74. Gadskārtējā valsts budžeta izpildes procesā pārdalāmais finansējums budžeta programmā 04.00.00 „Latvijas prezidentūras Eiropas Savienības Padomē nodrošināšana 2015.gadā”, kurā šobrīd ir Latvijas prezidentūras Eiropas Savienības Padomē nodrošināšanai paredzēti līdzekļi 1 862 232 *euro* apmērā. Tādējādi, maksimāli iespējamais plānotais indikatīvais līdzekļu atlikums ir 15 669 086 *euro*.

Vienlaicīgi, Iekšlietu ministrija un Vides aizsardzības un reģionālās attīstības ministrija ir sniegušas papildus informāciju:

1. Iekšlietu ministrija no plānotā budžeta atlikuma lūdz 340 000 *euro* novirzīt 2015.gadā vidējās izpeļņas palielinājuma daļai, kas radusies no drošības pasākumu nodrošināšanai Latvijas prezidentūras Eiropas Savienības Padomē 2015.gadā iesaistītajam personālam izmaksātās samaksas par virsstundu darbu un nakts darbu. Drošības pasākumu nodrošināšanai Latvijas prezidentūras Eiropas Savienības Padomē 2015.gadā iesaistītajam personālam tika veikta samaksa par virsstundu darbu un piemaksa par nakts darbu, kas būtiski ietekmē personāla vidējo izpeļņu, dodoties atvaļinājumā. 2015.gadā ietekme uz iekšlietu ministrijas pamatbudžeta izdevumiem atlīdzības izmaksai no vidējās izpeļņas palielinājuma provizoriski var sastādīt 340 000 euro. Veidojot budžeta pieprasījumu 2015.gadam drošības pasākumu nodrošināšanai Latvijas prezidentūras Eiropas Savienības Padomē laikā, vidējās izpeļņas palielinājuma ietekme netika ņemta vērā, līdz ar to šim pasākumam finansējums netika piešķirts. Savukārt, ietekme uz pamatbudžeta izdevumiem atlīdzībai ir būtiska, kas nozīmē, ka izdevumi atlīdzībai ir nepietiekami;
2. Vides aizsardzības un reģionālās attīstības ministrija no plānotā budžeta atlikuma lūdz 56 350 *euro* novirzīt dalības nodrošināšanai ANO, Ņujorkā, ANO Klimata pārmaiņas un divpusējām sanāksmēm ar Austrumu partnerības un Centrālāzijas valstīm komandējumu nodrošināšanai un 32 921 *euro* nozares padomnieka finansējumam līdz 2015.gada beigām Latvijas Republikas Pastāvīgajā pārstāvniecībā Eiropas Savienībā (Briselē).

Pielikumā:

1. Iekšlietu ministrijas 2015.gada 18.augusta vēstules Nr.1-40/1955 kopija uz 2 lapām;
2. Vides aizsardzības un reģionālās attīstības ministrijas 2015.gada 17.augusta vēstules kopija uz 2 lapām.

Ārlietu ministra vietā-

iekšlietu ministrs R. Kozlovskis

Vīza:

valsts sekretāra p.i. E. Stiprais

09.09.2015. 09:30

579

Dz.Liepiņa,

67011759, dzidra.liepina@es2015.lv